
2013 елда Чирмешән муниципаль районында җыелма территориаль продукт (ҖТП) 12,5 млрд. сум тәшкил итте, үткән ел белән чагыштырганда 8% үсеш бар. Бүген бу хакта Чирмешән муниципаль районы башлыгы Наил Зарипов муниципаль район Советының 46 нчы утырышында хәбәр итте. Утырыш районның Мәдәният йортында (Титов ур.,1) уздырылды, анда Татарстан Республикасы Президенты Рөстәм Миңнеханов, Татарстан Республикасы Муниципаль берәмлекләр советы рәисе Минсәгыйт Шакиров, Татарстан Республикасы Премьер-министры урынбасары – авыл хуҗалыгы һәм азык-төлек министры Марат Әхмәтов, Татарстан Республикасы сәламәтлек саклау министры Адель Вафин, Татарстан Республикасы мәдәният минстры Айрат Сибагатуллин һәм башкалар катнашты.

Чирмешән муниципаль районының Ивашкино урта белем бирү мәктәбендә һәм Үзәк район китапханәсендә бүген Татарстан Республикасы Президенты Рөстәм Миңнеханов булды. Рөстәм Миңнеханов Чирмешән муниципаль районына муниципаль район Советының 46нчы утырышында катнашырга дип килде.

Икътисадының потенциалы һәм хезмәт сөючән халкы Аксубай районының 2013 елда күрсәтелгән нәтиҗәләрдән югарырракларына нәтиҗәләргә дә ирешә ала иде. Бүген Татарстан Республикасы Президенты Рөстәм Миңнеханов мондый фикерне Аксубай муниципаль районы Советының йомгаклау сессиясе барышында әйтте. Сессия эшендә шулай ук вице-премьер – авыл хуҗалыгы һәм азык-төлек министры Марат Әхмәтов, Татарстан Муниципаль берәмлекләр советы рәисе Минсәгыйт Шакиров катнашты.

Татарстан Республикасы Президенты Рөстәм Миңнеханов бүген Аксубайга эш сәфәре кысаларында Дәүләт һәм муниципаль хезмәт күрсәтүче күпфункцияле үзәктә һәм үзәк район хастаханәсендә бала татыру бүлегендә булды.

2014 елда Татарстан Республикасында 159 гомуми белем учреждениесенә 2,55 млрд. сумлык капиталь ремонт ясалачак. Бүген бу хакта Татарстан Республикасы Хөкүмәте йортында узган республика киңәшмәсендә Татарстан Республикасы төзелеш, архитектура һәм ТКХ министры Ирек Фәйзуллин хәбәр итте.


Республиканың барлык муниципаль берәмлекләре белән видеоконференцэлемтә режимында узган әлеге киңәшмәне Татарстан Республикасы Президенты Рөстәм Миңнеханов алып барды. Чарада шулай ук Татарстан Республикасы Премьер-министрының беренче урынбасары Алексей Песошин да катнашты.
Рәсми Татарстан